## **KI-vurderingsskala med eksempler**

## **Nivåer og beskrivelser**

|  |  |  |
| --- | --- | --- |
| **1** | **INGEN KI** | Hensikten er at elevene skal vise kunnskaper og ferdigheter uten hjelp eller bruk av KI-verktøy.  Vurderingen skal foregå i et miljø der KI ikke er mulig å ta i bruk.  **Du skal ikke bruke KI i det hele tatt i løpet av vurderingsarbeidet. Du skal vise egne grunnleggende ferdigheter og kunnskaper.** |
| **2** | **KI I PLANLEGGING** | Hensikten er å bruke KI i forberedelses- og planleggingsfasen. KI kan brukes til i brainstorming/ idémyldring, forslag til disposisjoner, problemstillinger, utforske faglig innhold osv. Det KI genererte innholdet anvendes og videreutvikles av eleven(e) selv, på en selvstendig måte.  **Du kan bruke KI til å planlegge, få og utvikle idéer til innhold, problemstillinger, utforske ulike temaer og lignende.**  **Deretter bruker du forberedelsene videre i eget, selvstendig arbeid.** |
| **3** | **KI UNDERVEIS** | KI kan brukes til å gjøre forbedringer i klarhet eller kvalitet i teksten for å forbedre det endelige resultatet, men det kan ikke skapes nytt innhold ved hjelp av KI. Du kan bli bedt om å reflektere rundt valgene du har tatt i teksten.  **Du kan bruke KI til å hjelpe deg med bestemte oppgaver for å fullføre arbeidet ditt. Du kan for eksempel få tilbakemelding på tekstutkast, eller få hjelp til å forbedre innhold og form. Du må selv kritisk vurdere hva du vil bruke og kunne forklare valgene dine for andre.** |
| **4** | **KI FOR FULLT** | Hensikten er at elevene kan velge å bruke KI i alle deler av oppgaven, for å oppnå ulike mål for vurderingen. Vurderingsarbeid på dette nivået kan også innebære at man *må* bruke KI for å oppnå målene for oppgaven.  **Du kan bruke KI så mye du ønsker, eller har fått beskjed om. Fokuser på å bruke Ki på en hensiktsmessig måte og å vise at du kan ta kritiske og selvstendige valg for å oppnå gode resultater.** |
| **5** | **UTFORSKENDE KI** | Hensikten er å bruke på en kreativ og utforskende måte for å løse problemer, utvikle nye løsninger eller produkter og lignende. Elever og lærere kan samarbeide om utforming av oppgaver og vurderinger som passer for denne type innovative måter å bruke KI på i faget.  **Du skal bruke KI på kreative måter for å løse oppgaver og finne nye muligheter innenfor faget – gjerne i samarbeid med læreren din.** |

Oversatt av Stine Brynhildsen, HiØ etter Perkins, Furze, Roe & MacVaugh (2024)

*Tabell 1 KI-vurderingsskala*

# **Forslag til bruk av skalaen i en oppgave**

KI-vurderingsskalaen brukes for å tydelig formulere når og hvordan generativ KI (GenKI) kan brukes i en gitt vurdering. KI-vurderingsskalaen er ment å brukes før vurderingen for å være tydelig om forventningene til elevens bruk av generativ AI. Den kan også brukes etter vurderingen som en referanse for studentenes egne kommentarer og beskrivelser av hvordan GenKI har blitt brukt.

Eksempel på ulike nivåer i en skriveoppgave:

|  |  |  |
| --- | --- | --- |
| **1** | **INGEN KI** | Du kan ikke bruke noen generative KI-verktøy i arbeidet ditt. Innledende idemyldring og idégenerering må du gjøre på egen hånd (eller i samarbeid med andre elever i gruppearbeidsoppgaver) |
| **2** | **KI I PLANLEGGING** | Generativ AI kan brukes til å utvikle eller spisse dine egne idéer, påstander og argumenter, eller for å foreslå tilleggsidéer som du selv kan utvikle og inkludere i arbeidet ditt.  Du skal ikke ha KI-generert innhold i den endelige innleveringen. |
| **3** | **KI UNDERVEIS** | Generativ AI kan brukes til å gjennomgå fullførte utkast på eksempel struktur, ordvalg, bindeord, staving, tegnsetting, grammatikk og syntaks. Du må legge ved det originale arbeidet ditt uten KI-innhold og refleksjonene dine rundt valgene du har tatt i et vedlegg |
| **4** | **KI FOR FULLT** | Bruk generative KI-verktøy for å utvikle det mest passende svaret på hver av oppgavene nedenfor, og vurder deretter kritisk svaret som er gitt av KI-verktøyet.    Alt KI-skapt innhold må oppgis i tekst og kildeliste. |
| 5 | **UTFORSKENDE KI** | Du kan bruke generative KI-verktøy for å støtte deg i produksjonen av dette arbeidet, og du vil bli vurdert under antagelsen at disse verktøyene er tilgjengelige for deg. Det er ingen begrensninger på hvilke verktøy du kan velge. Du trenger ikke å spesifisere hvilket innhold som er KI-generert. |

**Forklaringer til nivåene (hvis du ønsker mer informasjon):**

Hvert nivå på skalaen er ment å være kumulativt. For eksempel tillater en oppgave angitt på nivå 3 bruk av GenKI-verktøy for idégenerering og strukturering, samt for redigering av språket.

**Nivå 1:** Ingen KI På dette nivået er det ikke tillatt for elever å bruke GenKI i noen form. Dette er passende for vurderingsoppgaver hvor det er ønskelig eller nødvendig at elevene stoler utelukkende på sin egen forståelse, kunnskap eller ferdigheter, eller hvor bruk av GenKI er upraktisk eller umulig.

For eksempel:

* Teknologifrie diskusjoner, debatter eller andre muntlige former for vurdering
* Teknologifrie idégenereringer, individuelt eller gruppearbeid i klassen
* Muntlige prøver, spørsmål og svar økter, eller formativ diskusjon mellom elever og lærere

Alle aktiviteter på nivå 1 bør utføres under tilsyn, eller for lav-risiko, formativ vurdering for å sikre rettferdige forhold.

**Nivå 2:** KI-assistert idégenerering og strukturering

På dette skalanivået har elever lov til å bruke GenKI for idemyldring, få tilbakemeldinger og strukturere ideer, påstander og argumenter, men det endelige innleveringen skal ikke inneholde innhold som direkte er generert av KI. Dette nivået er nyttig for oppgaver hvor elever kan dra nytte av ekstra støtte i å utvikle ideer eller forbedre sitt arbeid, men hvor det endelige produktet må være utelukkende menneskeskapt. Bruk av GenKI-verktøy på dette nivået kan være til fordel for elever ved å tillate dem å utforske et bredere spekter av ideer og forbedre dybden eller den endelige kvaliteten på deres arbeid.

Eksempler på aktiviteter på nivå 2 inkluderer:

* Samarbeidsbasert idemyldring: Elever kan bruke KI til å generere forskjellige ideer eller løsninger på et problem. Disse ideene kan deretter diskuteres, filtreres og utvikles av elever
* Oversikter: Elever kan bruke KI til å lage en strukturert oversikt over arbeidet sitt
* Forskningsassistanse: KI kan brukes til å foreslå emner, interesseområder eller til og med kilder (ved bruk av en internett-tilkoblet modell) som kan være nyttige for en elevs undersøkelser
* Det er ikke lov til å bruke programmer som Copilot, Grammarly e.l. på dette nivået

**Nivå 3:** KI-assistert redigering

På nivå 3 har elever lov til å bruke generativ KI for å forbedre, redigere og forsterke språket eller innholdet i sitt opprinnelige arbeid. Dette kan være spesielt gunstig for personer som ikke har engelsk som morsmål eller de som sliter med språkflyt. I en multimodal tilnærming til vurdering kan GenKI-verktøy være tillatt for å støtte redigering av bilder eller videoer, men ikke for å skape helt nye produkter.

Eksempler inkluderer:

* Grammatikk, tegnsetting og staving: Elever kan bruke KI til å identifisere og rette grammatikk, tegnsettings- og stavefeil, samt syntaktiske feil i arbeidet sitt. KI kan også brukes til å foreslå passende bindeord eller variasjon i disse
* Ordvalg: KI kan foreslå passende eller synonyme ord for å erstatte enklere ord og uttrykk, eller foreslå mer formelle/uformelle ordvalg ut fra målet med teksten
* Strukturelle endringer: For elever som kan slite med å konstruere klare og sammenhengende setninger, kan KI hjelpe med omformuleringer for klarhet uten å endre den opprinnelige meningen.
* Visuell redigering: Verktøy for bildegenerering kan brukes til å redigere originale bilder. På dette nivået forventes det at elever leverer sitt originale arbeid for sammenligning ved siden av KI-assistert innhold, slik at det er tydelig hva som er deres eget arbeid.

**Nivå 4:** KI-oppgaveløsning, menneskelig evaluering

Nivå 4 er spesielt da det krever at elevene ikke bare bruker GenKI-verktøy for spesifikke oppgaver, men også gir en kritisk evaluering av KIens bidrag. Dette nivået utelukker ikke bruk av KI i den kreative prosessen, men understreker behovet for elevrefleksjon og analyse av KI-generert innhold.

På dette nivået blir elevene bedt om eller forventet å bruke GenKI for å fullføre spesifikke deler av oppgavene sine, og vektleggingen ligger på menneskelig evaluering og tolkning av det KI-genererte innholdet. Elever må kritisk engasjere seg med og vurdere KI-generert innhold for relevans, nøyaktighet og hensiktsmessighet, for eksempel. Dette nivået gir mulighet for en dypere forståelse av GenKI-verktøyenes kapasiteter og begrensninger, utover grunnleggende tekstgenerering eller redigering.

For eksempel:

* Direkte KI-generering: Elever kan bli bedt om å bruke GenKI til å produsere hele eller deler av innhold om et spesifikt tema eller spørsmål og vurdere svaret de får. De kan også bli bedt om å vurdere egen instruksdesign knyttet til oppgaven.
* Analyse: Etter at KI produserer innhold, kan elever bli bedt om å sammenligne dette med menneskeskapt innhold om samme emne, og identifisere forskjeller, likheter og forskjeller.
* Kritisk evaluering: Elever genererer innhold med formål om å stille spørsmål ved valg av innhold, mulige skjevheter og potensielle unøyaktigheter.

Nivå 4 introduserer et mer komplekst samspill mellom KI og elevinnsats. Her forventes det at elever engasjerer seg kritisk med KI-generert innhold, og alt GenKI-innhold må siteres på riktig måte.

**Nivå 5:** Fullstendig KI

Her kan KI brukes gjennom hele oppgaven etter elevens skjønn eller lærerens forslag. Nivå 5 kan brukes i oppgaver som krever bruk av GenKI-verktøy som en del av å møte læringsutbyttene eller når ferdighetene og kunnskapen som vurderes kan testes uavhengig av KI-bruk. Dette nivået er også designet for å tillate utforskning av GenKI som et samarbeidende og kreativt verktøy.

Eksempeloppgaver inkluderer:

* Samskaping: Elever gis brede temaer eller rammer for hvordan de kan utføre en oppgave, og genererer deretter aktivt GenKI-innhold.
* GenKI-utforskning: Elever bruker forskjellige GenKI-verktøy for å utforske ideer, problemer og oppgaver, og utforsker de etiske og praktiske mulighetene og følgene av teknologien i en gitt sammenheng
* Reell tilbakemeldingsloop: Mens elever arbeider på en oppgave, kan de bruke GenKI for å justere arbeidet sitt, og dermed forme det endelige resultatet.
* GenKI-produkter: Elever skaper ferdige produkter ved å bruke GenKI gjennom hele prosessen

**Original:**

|  |  |  |
| --- | --- | --- |
| **1** | **NO KI** | The assessment is completed entirely without KI assistance. This level ensures that students rely solely on their knowledge, understanding, and skills.    **KI must not be used at any point during the assessment.** |
| **2** | **KI-ASSISTED IDEA**  **GENERATION AND STRUCTURING** | KI can be used in the assessment for brainstorming, creating structures, and generating ideas for improving work.    **No KI content is allowed in the final submission.** |
| **3** | **KI-ASSISTED EDITING** | KI can be used to make improvements to the clarity or quality of student created work to improve the final output, but no new content can be created using KI.    **KI can be used, but your original work with no KI content must be provided in an appendix.** |
| **4** | **KI TASK**  **COMPLETION,**  **HUMAN EVALUATION** | KI is used to complete certain elements of the task, with students providing discussion or commentary on the KI-generated content. This level requires critical engagement with KI generated content and evaluating its output.    **You will use KI to complete specified tasks in your assessment. Any KI created content must be cited.** |
| **5** | **FULL KI** | KI should be used as a “co-pilot” in order to meet the requirements of the assessment, allowing for a collaborative approach with KI and enhancing creativity.    **You may use KI throughout your assessment to support your own work and do not have to specify which content is KI generated.** |

Kilder:

<https://leonfurze.com/2023/12/18/the-ai-assessment-scale-version-2/>

<https://figshare.com/articles/dataset/Navigating_the_Generative_AI_era_Introducing_the_AI_assessment_scale_for_ethical_GenAI_assessment_Supplementary_Material_/24745749>